Ğğiɣ-d Salma, ffɣeɣ-d si tejnant-nni-nsen, s uḥulfu n leɣmam, leḥsas-iw amakken d tagut mi ara tɣumm udem n teԑwint. Lḥiɣ s ttawil isekla i yellan ɣef tama n ubrid, yettawi-ten waḍu, ttwaliɣ-ten amzun d at laxert i d-yeffɣen s ddaw n wakal i wakken ad iyi-siggden, tiziri xfifen yettergigin gar yicaggen am tneccabin tireqqaqin i selḥayen leğnun srid ɣer yedmareniw. Ufiɣ-d iman-iw deg yiwet n tsusmi, ḥusseɣ-as am taẓayt tameqqrant ḥusseɣ-as i d-iseɣli ṭṭlam ɣef tfekka-w.